ÎNŢELEGERE DE ÎNFRĂŢIRE

ÎNTRE MUNICIPIUL TIMIŞOARA, DIN ROMÂNIA, ŞI
MUNICIPIUL GRAZ, DIN AUSTRIA

Preambul

Municipiul Timişoara, din România, şi Municipiul Graz, din Austria, sunt denumite în continuare Părţi.

În baza contactelor oficiale stabilite încă din anul 1976, un acord de înfrăţire între oraşele Timişoara şi Graz a fost semnat în anul 1982. Deşi cele două oraşe erau înfrăţite, divizarea politică a Europei a făcut însă aproape imposibilă o continuitate a contactelor şi schimburilor. Doar în anul 2006, după o vizită a unei delegaţii timişorene conduse de către primarul Timisoarei  (în 2006) şi urmată de o vizită a unei delegaţii din Graz conduse de primarului oraşului Graz (în 2007), au fost reînnoite contactele care fuseseră stabilite în urmă cu 20 de ani.
Având în vedere procesul de unificare europeană, patrimoniul comun, precum şi perioada îndelungată de înfraţire, oraşele Timişoara şi Graz îşi recunosc reciproc prietenia şi îşi doresc consolidarea şi promovarea în continuare a  colaborării lor internaţionale, precum şi a relaţiilor de cooperare economică, culturală şi socială între cele două oraşe.

II. Obiectivele procesului de înfrăţire
Articolul 1 Scopul cooperării între Părţi este de a genera un impuls pozitiv şi sinergii pentru dezvoltarea economică, culturală şi socială a ambelor oraşe.

Articolul 2 Cooperarea se va referi în special la următoarele:

· schimburi de experienţă în ambele oraşe în domeniile administraţie locală şi autoadministrare;
· conservarea patrimoniului istoric comun;
· afaceri şi turism;
· ecologie şi protecţia mediului;
· afaceri culturale;
· infrastructură;
· transferul de cunoştinţe între instituţii ştiinţifice, caritabile şi sociale din ambele oraşe;
· regionalizare internaţională şi participarea în parteneriat la proiecte europene.
Articolul 3 Rămâne la latitudinea Părţilor dezvoltarea cât mai mult a cooperării prin implementarea de proiecte concrete, iniţiind astfel de proiecte comune ori de câte ori este posibil, ambele Părţi considerându-se parteneri europeni egali care-şi aduc propria contribuţie la acestea.
III. Organizare
Articolul 4 În scopul optimizării colaborării, ambele Părţi vor desemna următoarele puncte de contact:

Punct de contact Timisoara: Biroul Relaţii Internaţionale
Punct de contact Graz: Referat für Internationale Beziehungen (Departamentul de Relaţii Internaţionale)
Articolul 5 Ambele Părţi se angajează să menţină contactele şi să organizeze întâlniri de personal periodice (alternativ la Timişoara şi Graz).

Articolul 6 Limbile română, germană şi engleză vor servi ca mijloace echivalente de comunicare.

Articolul 7 (1)  Prezenta Înţelegere se încheie pentru o perioadă nedeterminată şi intră în vigoare la data semnării. 




   
 (2) Prezenta Înţelegere poate fi modificată de comun acord, modificările urmând să intre în vigoare la data semnării.

(3) Oricare dintre Părţi poate denunţa prezenta Înţelegere, pentru motive temeinice, printr-o notificare scrisă adresată celeilalte Părţi. Denunţarea produce efecte de la data primirii notificării.
Semnat la ....................., la data de  ...................., în două exemplare originale, fiecare în limbile română şi germană, toate textele fiind egal autentice. 
În numele Municipiului Timişoara





În numele Municipiului Graz
Prof. dr. ing. Nicolae ROBU                                                       


Mag. Siegfried NAGL
